26.10 . 2020 Повече от 59 милиона граждани на САЩ гласуваха по - рано за президентските избори , насрочени за 3 - ти ноември . Тексас остава водещ щат по брой предсрочни гласоподаватели на изборите , където 7 милиона и 200 000 американци вече са гласували . Следват я щатите Калифорния и Флорида с по 6 милиона и Северна Каролина с 3 милиона гласоподаватели . Броят на тези , които са направили своя избор предсрочно , надхвърля милион в щатите Джорджия , Мичиган , Уисконсин , Вирджиния , Илинойс , Охайо , Пенсилвания , Тенеси , Ню Джърси , Аризона , Колорадо , Вашингтон , Минесота и Масачузетс . На фона на притеснения заради пандемията от Covid - 19 , за да избягат струпване на хора , американци гласуват предварително на място и по пощата . Както президентът Доналд Тръмп , който се цели да спечели втори мандат в Белия Дом , така и опонентът му – демократът Джо Байдън определят тези избори като екзистенциални . Според наличните данни повечето от предварително гласувалите са демократи . Мнозинството републиканци се очаква да подадат вота си на 3 ноември , след като президентът Тръмп постави под съмнение гласуването по пощата . Експерти са обединени в мнението си , че измамите по време на избори са несъществени . От Election Project – независимата организация , която следи протичането на изборите , предвиждат най - малко 150 милиона подадени гласове тази година . На изборите през 2016 гласувалите са били около 137 милиона . Седмица преди Деня на изборите предизборните кампании на двамата основни конкуренти за поста в Белия дом са в разгара си за печелене на повече гласове . Републиканците защитават действията на президента по справяне с Covid - 19 , а демократите казват , че администрацията е игнорирала мащаба на заплахата . На предстоящите общи избори в САЩ на 3 ноември ще бъдат избрани президент и вицепрезидент , 35 сенатори , всички 435 членове на Камарата на представителите , 13 управители на щати и местни правителства . Републиканецът Доналд Тръмп и демократът Джоузеф Байдън се борят за президентския пост .